13 Οκτωβρίου, 2022

**ΔΕΛΤΙΟ ΤΥΠΟΥ – ΑΝΑΘΕΩΡΗΜΕΝΟ**

###### ΑΠΟΛΑΒΕΣ ΥΠΑΛΛΗΛΩΝ: ΕΤΗΣΙΑ ΣΤΟΙΧΕΙΑ 2021

**Μέσος όρος μηνιαίων απολαβών €2.056**

Οι μέσες ακαθάριστες μηνιαίες απολαβές των υπαλλήλων για το 2021 ήταν €2.056. Σε ονομαστικούς όρους, οι μέσες ακαθάριστες μηνιαίες απολαβές έχουν αυξηθεί κατά 2,6% σε σχέση με το προηγούμενο έτος. Σε πραγματικούς όρους (αποπληθωρίζοντας με το Δείκτη Τιμών Καταναλωτή) η αύξηση είναι 0,1%. Οι διάμεσες ακαθάριστες μηνιαίες απολαβές των υπαλλήλων ήταν €1.606.

Στο γράφημα που ακολουθεί, δίνεται η χρονοσειρά για τις μέσες και διάμεσες ακαθάριστες μηνιαίες απολαβές από το 2010 μέχρι το 2021.



Οι μέσες ακαθάριστες μηνιαίες απολαβές κατά κλάδο οικονομικής δραστηριότητας, όπως φαίνεται στον πιο κάτω πίνακα, κυμαίνονται μεταξύ €911 στον τομέα της Γεωργίας, Θήρας και Δασοκομίας και €3,674 στον τομέα των Χρηματοπιστωτικών και Ασφαλιστικών Δραστηριοτήτων.

|  |  |  |
| --- | --- | --- |
| **Πίνακας** |  |  |
| **Nace Αναθ.2** | **Οικονομική Δραστηριότητα** | **Μέσες μηνιαίες απολαβές (€)** |
| Α | Γεωργία, Δασοκομία και Αλιεία | 911 |
| B | Ορυχεία και Λατομεία | 2.781 |
| C | Μεταποίηση | 1.645 |
| D | Παροχή Ηλεκτρικού Ρεύματος, Φυσικού Αερίου, Ατμού και Κλιματισμού | 3.049 |
| E | Παροχή Νερού, Επεξεργασία Λυμάτων, Διαχείριση Αποβλήτων και Δραστηριότητες Εξυγίανσης | 1.897 |
| F | Κατασκευές | 1.633 |
| G | Χονδρικό και Λιανικό Εμπόριο, Επισκευή Μηχανοκίνητων Οχημάτων και Μοτοσικλετών | 1.526 |
| H | Μεταφορά και Αποθήκευση | 2.390 |
| I | Δραστηριότητες Υπηρεσιών Παροχής Καταλύματος και Υπηρεσιών Εστίασης | 1.053 |
| J | Ενημέρωση και Επικοινωνία | 2.923 |
| K | Χρηματοπιστωτικές και Ασφαλιστικές Δραστηριότητες | 3.674 |
| L | Διαχείριση Ακίνητης Περιουσίας | 1.817 |
| M | Επαγγελματικές, Επιστημονικές και Τεχνικές Δραστηριότητες | 2.481 |
| N | Διοικητικές και Υποστηρικτικές Δραστηριότητες | 1.882 |
| O | Δημόσια Διοίκηση και Άμυνα, Υποχρεωτική Κοινωνική Ασφάλιση | 2.887 |
|  |  - Κυβέρνηση | 2.988 |
|  |  - Άλλο | 2.226 |
| P | Εκπαίδευση | 2.014 |
| Q | Δραστηριότητες Σχετικές με την Ανθρώπινη Υγεία και την Κοινωνική Μέριμνα | 1.783 |
| R | Τέχνες, Διασκέδαση και Ψυχαγωγία | 1.834 |
| S | Άλλες Δραστηριότητες Παροχής Υπηρεσιών | 1.473 |
|  | **Σύνολο** | **2.056** |
|  |

Σχετικά με την εκατοστιαία κατανομή των εργαζομένων κατά ακαθάριστες μηνιαίες απολαβές, το υψηλότερο ποσοστό (14,4%) παρατηρείται στους υπαλλήλους που λαμβάνουν μεταξύ 1000 και 1249 ευρώ. Η κατανομή των ακαθάριστων απολαβών παρουσιάζει θετική συμμετρία, δηλαδή οι περισσότερες παρατηρήσεις βρίσκονται δεξιά της κορυφής.



**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ταυτότητα**

Ο Μέσος όρος των μηνιαίων απολαβών υπολογίζεται διαιρώντας το σύνολο των ακαθάριστων απολαβών προτού αφαιρεθούν οποιεσδήποτε συνεισφορές στα υποχρεωτικά ταμεία των Κοινωνικών Ασφαλίσεων, με το σύνολο των υπαλλήλων που έλαβαν τις απολαβές αυτές. Πηγή των στοιχείων είναι το αρχείο των Υπηρεσιών Κοινωνικών Ασφαλίσεων. Τα αποτελέσματα δημοσιεύονται σε ετήσια βάση.

**Κάλυψη στοιχείων**

Καλύπτονται όλοι οι τομείς οικονομικών δραστηριοτήτων με βάση τη Στατιστική Ταξινόμηση Οικονομικών Δραστηριοτήτων στην Κοινότητα (NACE Αναθ. 2), εκτός από τον Τομέα Τ: Δραστηριότητες νοικοκυριών ως εργοδοτών και τον Τομέα U: Δραστηριότητες ετερόδικων οργανισμών και φορέων.

Καλύπτονται όλοι οι υπάλληλοι που είναι καταγεγραμμένοι στο Αρχείο των Υπηρεσιών Κοινωνικών Ασφαλίσεων. Εξαιρούνται άτομα με απολαβές λιγότερες από το κατώτατο επιτρεπτό όριο, το οποίο όρισε η Στατιστική Υπηρεσία ως ένδειξη για τα άτομα που δεν είχαν κανονική απασχόληση κατά την περίοδο αναφοράς (π.χ. άτομα που έλαβαν μόνο κάποια αναδρομική πληρωμή, άτομα που εργάστηκαν πολύ λίγες ώρες, κτλ.). Το κατώτατο επιτρεπτό όριο απολαβών, αναθεωρείται κάθε έτος, ανάλογα με το επίπεδο του κατώτατου μισθού σύμφωνα με το Περί Κατώτατων Μισθών Διάταγμα.

**Ορισμοί**

Οι **Απολαβές** των υπαλλήλων περιλαμβάνουν το βασικό μισθό, το τιμαριθμικό επίδομα, απολαβές υπερωριών, το Ταμείο Αδειών, οποιαδήποτε επιδόματα έλαβαν οι υπάλληλοι κατά την περίοδο αναφοράς, καθώς επίσης και αναδρομικές πληρωμές.

Oι έκτακτες εισφορές των εργοδοτουμένων του ιδιωτικού τομέα (2012-2016) και των αξιωματούχων και εργοδοτουμένων της κρατικής υπηρεσίας και του ευρύτερου δημόσιου τομέα (1/9/2011-31/12/2016) και οι μειώσεις των απολαβών των αξιωματούχων και εργοδοτουμένων της κρατικής υπηρεσίας και του ευρύτερου δημόσιου τομέα (από 01/12/2012), δεν επηρεάζουν τον ακαθάριστο μισθό αλλά το διαθέσιμο εισόδημα των υπαλλήλων. Επομένως, δεν αντικατοπτρίζονται στα πιο πάνω στοιχεία.

**Έκτακτη μεθοδολογική αναπροσαρμογή**

Στους υπολογισμούς περιλαμβάνονται, ανεξαρτήτως του ύψους των απολαβών τους, όσοι υπάλληλοι συμμετείχαν στα Ειδικά Σχέδια στα πλαίσια των Μέτρων Στήριξης των Εργαζομένων για την αντιμετώπιση της πανδημίας του Υπουργείου Εργασίας και Κοινωνικών Ασφαλίσεων, από τον Απρίλιο του 2020 μέχρι τον Οκτώβριο του 2021.

Διευκρινίζεται ότι, όσον αφορά αυτούς τους υπαλλήλους, το ποσό που λαμβάνεται υπόψη είναι οι απολαβές που έχουν πληρωθεί από τον εργοδότη και δεν περιλαμβάνουν οποιοδήποτε ποσό πληρώθηκε ως επίδομα από το Υπουργείο Εργασίας και Κοινωνικών Ασφαλίσεων.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Εργατικό Κόστος και Απολαβές](https://www.cystat.gov.cy/el/SubthemeStatistics?s=42)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Labour%20Cost%20and%20Earnings__) (Βάση Δεδομένων)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2097)

**Οι Προκαθορισμένοι Πίνακες σε μορφή Excel περιλαμβάνουν στοιχεία μέχρι και το 2020. Για τα στοιχεία από το 2021 και μετά η ενημέρωση γίνεται μόνο στη Βάση Δεδομένων CYSTAT-DB.**

*Επικοινωνία*

Φάνη Λαγού: Τηλ:+35722602115, Ηλ. Ταχ.: plagou@cystat.mof.gov.cy

29 Δεκεμβρίου, 2022

**ΔΙΟΡΘΩΤΙΚΟ ΣΗΜΕΙΩΜΑ**

Τα στοιχεία για το 2021 έχουν αναθεωρηθεί λόγω εντοπισμού σφάλματος στα στοιχεία του Ιουνίου 2021. Συνεπώς, επηρεάστηκε και ο ετήσιος μέσος όρος για το 2021 ο οποίος έχει αναθεωρηθεί από €2.067 σε €2.056, ενώ η ετήσια μεταβολή έχει αναθεωρηθεί από 3,2% σε 2,6%.